MGPjr 2008

Melodi Grand Prix Junior 2008, offisielt MGPjr 2008, var den sjuende utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum fredag 5. september 2008, og ti sanger deltok. Vinneren ble The BlackSheeps med sangen «Oro jaska beana». Gruppa representerte Norge i MGP Nordic i København, der de vant suverent. Dette var Norges andre seier på rad i MGP Nordic. 

__INNHOLDSFORTEGNELSE__

 Sendingen 
NRK fikk inn over 500 melodier, og et helt nytt tema gikk igjen i flere av låtene – miljøvern. En jury plukket ut ti låter til finalen i Oslo Spektrum 5. september 2008. For første gang gikk finalen av stabelen på en fredag. 

For sjuende året på rad var Stian Barsnes-Simonsen programleder, og også dette året holdt NRK en stor audition for å velge ut dansere til å akkompagnere artistene på scenen.

Først framførte alle finalistene sangene sine, deretter stemte tv-seerne fram fire av dem til superfinalen. Der ble de fire sangene framført på nytt, før seerne stemte om igjen. Mira Craig og Maria Mittet underholdt i pausen før avstemningen.  

Under avstemningen løp «Oro jaska beana», framført av The Blacksheeps fra Nesseby, av gårde med seieren. Braksuksessen banet vei for en videre karriere for både bandet og vokalist Agnete Johnsen. Både The BlackSheeps og sølvvinnerne The Battery representerte Norge i MGP Nordic i København.  

«Oro jaska beana» er nordsamisk for ti stille, hund. Dette var første MGPjr-sang med samisk tekst. Dette var også første gang en gruppe vant den norske finalen.  

 Resultat 
Første runde
 Nr.  Tittel  Artist Fullt navn Status  1 «Tenke nå!»The BatteryOddbjørn Sponås, Brage Kristian Einum, Stein Boge og Hans Olav SettemSuperfinale 2 «Min familie»AmalieAmalie GraniSuperfinale 3 «Hun ga drømmen en sjanse»ErlendErlend ArnesenUte 4 «På et annet sted»Vy-VyVy-Vy TranUte 5 «Bling bling»MartiniusMartinius EspelandUte 6 «Veien tilbake hjem»Road To RockAlexander Hillervik, Jan Erik Lizcano Ladegård, Mattis Woxen, Espen Burhol, Martin Berget og Sigbjørn AustefjordUte7«Du er bra nok»MaggieMargrete Skretting BergsetUte 8 «Vi liker å danse»CaroMilieCaroline Ellingsen og Emilie EllingsenSuperfinale 9 «Feber»KristianKristian Møller KrystadUte10«Oro jaska beana»The BlackSheepsAgnete Kristin Johnsen, Aleksander Touryguin, Viktoria Eriksen og Emelie NilsenSuperfinale
Superfinalen

I superfinalen møttes de fire deltakerne som fikk mest stemmer av publikum i første runde. 

 Nr.  Tittel  Artist  Stemmer  Plass 1«Tenke nå»The Battery35 05722«Min familie»Amalie14 54448«Vi liker å danse»CaroMilie25 670310«Oro jaska beana»The BlackSheeps74 4861

 Avstemning 
Vinneren ble kåret av seernes telefon- og SMS-stemmer, fordelt på fem landsdeler:
Nr.ArtistNord-NorgeMidt-NorgeVest-NorgeSør-NorgeØst-NorgeTotalt1«Tenke nå»2 5818 1911 8084 76717 71035 0572«Min familie»8922 0001 0052 3678 28014 5448«Vi liker å danse»1 5753 5641 5034 57914 44925 67010«Oro jaska beana»8 86213 1004 0079 58938 92874 486

 Hendelser 
MGP Nordic 2008
miniatyr|The BlackSheeps i 2009. Gruppa vant MGPjr 2008 og senere MGP Nordic samme år.
Vinnerne The BlackSheeps og andreplassen The Battery representerte Norge i den nordiske finalen MGP Nordic i København 29. november 2008. Finland, Sverige, Danmark og Norge deltok med to låter hver, og den beste sangen fra hvert land gikk videre til en superfinale. The BlackSheeps avanserte til superfinalen der de vant en like solid seier som i den norske finalen. Dette var Norges andre seier i MGP Nordic.

For første gang gikk en MGPjr-låt inn på VG-lista, og «Oro jaska beana» gikk også helt til topps på lista. Vinnerlåten ble liggende tolv uker på VG-lista. Bandet ga ut albumet Blacksheeps i 2009, og albumet lå åtte uker på VG-lista. Også samleplata MGPjr 2008 lå på VG-lista i 16 uker med en fjerdeplass som beste notering.

Bandet byttet siden ut to av medlemmene, noe som resulterte i en opprivende krangel som endte opp i rettssystemet. Bandet deltok i Melodi Grand Prix 2011, der de endte på en andreplass med «Dance Tonight». Vokalist Agnete Johnsen gikk senere helt til topps på egen hånd i Melodi Grand Prix, da hun vant finalen i 2016 med «Icebreaker». Hun ble dermed den første til å ha vunnet både MGPjr og Melodi Grand Prix. Johnsen representerte dermed Norge i Eurovision Song Contest 2016 i Stockholm der hun kom på 13.-plass i den andre semifinalen. Norge kvalifiserte seg dermed ikke til finalen. 

Agnete Johnsen har også deltatt i flere andre tv-programmer, blant annet Stjernekamp, Skal vi danse og 71º nord.

 Se også 
 MGP Nordic 2008
 Melodi Grand Prix 2008

Referanser

 Eksterne lenker 
 NRKs side om MGP Junior

Kategori:Melodi Grand Prix junior
Kategori:Musikk i 2008